เอาแล้ว! “เสริมคุณ คุณาวงศ์” ตัดหุ้น CMO ทิ้งเกือบ 15%
เอาแล้ว! “เสริมคุณ คุณาวงศ์” ผู้ถือหุ้นใหญ่อันดับ 1 ของ CMO ตัดหุ้นทิ้ง 14.99% เหลือถือ 28.85%
24 ส.ค. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการจำหน่ายหุ้นของบริษัท ซีเอ็มโอ จำกัด (มหาชน) หรือ CMO โดย นายเสริมคุณ คุณาวงศ์ ซึ่งเป็นการจำหน่ายเมื่อวันที่ 19 ส.ค.2559 จำนวนหลักทรัพย์ที่จำหน่ายคิดเป็น 14.99% และส่งผลให้จำนวนหลักทรัพย์ภายหลังการจำหน่ายคิดเป็น 28.85% ของสิทธิออกเสียงทั้งหมดของกิจการ
ทั้งนี้เป็นการจำหน่ายให้กับนายอุปถัมป์ นิสิตสุขเจริญ กรรมการผู้จัดการ บริษัท ไร้ท์แมน จำกัด ส่งผลให้นายอุปถัมป์ นิสิตสุขเจริญ ขึ้นเป็นผู้ถือหุ้นอันดับ 2 ของ CMO
โดยก่อนหน้านี้มีการรายงานข่าวว่า CMO และบริษัท ไร้ท์แมน จำกัด ร่วมมือเป็นพันธมิตรทางธุรกิจระหว่างกัน โดยมีแผนการลงทุนร่วมกันปีละ 400 ล้านบาท และตั้งเป้าหมายรายได้รวมอยู่ที่ 3 พันล้านบาทภายในปี 62 ครอบคลุมงานทุกประเภท ทั้งในกลุ่มธุรกิจอีเว้นท์, พิพิธภัณฑ์และศูนย์การเรียนรู้, งานคอมเมอร์เชียล อินทีเรีย, ธุรกิจท่องเที่ยว, ธุรกิจงานด้านเอนเตอร์เทนเม้นท์ และไลฟ์สไตล์ ตลอดจนกลุ่มงาน Event Supply
อนึ่ง นายเสริมคุณ คุณาวงศ์ เป็นผู้ถือหุ้นรายใหญ่อันดับ 1 ของ CMO ถือหุ้นอยู่ทั้งหมด 112,043,832 หุ้น หรือ 43.86%
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 01/08/2559)